322 
IRODALOM. 
J. B. — Jelenkori tengeri üledékek. 
(Proceedings of the royal Society. Vol. XXIV. Nr. 170.) 
Murray S. úrnak, a Challenger *) utazásán a tenger- 
fenéki üledékek körül tett észleletei szerint a szigetek 
és szárazföldek partjai körül képződő lerakódások a magas 
tengerbeliektől úgy növekedésük gyorsaságánál, valamint 
anyaguk minőségénél fogva különbözők. Amazok nagyobb¬ 
részt a szárazföld törmelékeiből állván, maguk közt a par¬ 
tok minősége szerint ismét több fajtákra oszlanak. A leg¬ 
főbb part mellett kékes vagy zöldes agyag képződik ; kisebb 
mélységű tengerekben gyakran glauconitos szemcsék for¬ 
dulnak elő az agyagos vagy homokos üledékben ; ilynemű 
lerakódás a krétakorbeli greensand-ra emlékeztet. A vul¬ 
káni szigetek és partok szomszédságában a tajtkő és salak 
törmeléke szürke iszap- vagy homok- lerakódást alkot; a 
korállszirteket ellenben meszes üledék környezi. Délamerika 
keleti partján vörös, vasoxydos iszap rakódik le. Quarz- és 
csillámszemcsék mindezen iszapnemekben gyakran láthatók, 
Úgy szintén szerves lények maradványai, csigák, kagylók és 
foraminiferák héjai, halak fogai stb. 
A magas tenger üledékei egészben finomabb anyag¬ 
ból képződnek, és itt a szerves életnek még nagyobb sze¬ 
rep jut, amennyiben épen a legparányibb állatok, a fora- 
*) Az angol kormány 1872-ben küldött ki egy tudományos bi¬ 
zottságot aChallengcr hajón, feladatául tűzvén ki neki,'a világtenger 
mennél számosabb pontján mélységi és hőmérsékleti méreteket eszkö¬ 
zölni, a tengeri áramlatokat megvizsgálni, a tengeri szerves életről, va¬ 
lamint a tengerfenék minőségéről adatokat gyűjteni. Ez utóbbi ész¬ 
lelések kiváló fontossággal birváu földtani szempontból, reméljük, 
hogy ezen előleges jelentést nemsokára bővebb és behatóbb közlemé¬ 
nyek követendik, miután a hajó múlt nyáron visszatért földkörüli 
utazásáról. 
